CELEX: 32020R1164
Language: sl
Date: 2020-08-06 00:00:00
Title: Izvedbena uredba Komisije (EU) 2020/1164 z dne 6. avgusta 2020 o začasnem odstopanju od nekaterih določb Izvedbene uredbe (EU) 2019/2072 v zvezi z ukrepi za preprečevanje vnosa škodljivega organizma Agrilus planipennis Fairmaire iz Kanade in Združenih držav Amerike v Unijo in njegovega širjenja v Uniji

7.8.2020   
               
               
                  SL
               
               
                  Uradni list Evropske unije
               
               
                  L 258/6
               
            
         IZVEDBENA UREDBA KOMISIJE (EU) 2020/1164
         z dne 6. avgusta 2020
         o začasnem odstopanju od nekaterih določb Izvedbene uredbe (EU) 2019/2072 v zvezi z ukrepi za preprečevanje vnosa škodljivega organizma Agrilus planipennis Fairmaire iz Kanade in Združenih držav Amerike v Unijo in njegovega širjenja v Uniji
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/2031 Evropskega parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES (1) in zlasti člena 41(2) Uredbe,
         ob upoštevanju naslednjega:
         
                     (1)
                  
                  
                     Direktiva Sveta 2000/29/ES (2) je bila razveljavljena in nadomeščena z Uredbo (EU) 2016/2031, določbe njenih prilog pa so bile nadomeščene z določbami Izvedbene uredbe Komisije (EU) 2019/2072 (3).
                  
               
                     (2)
                  
                  
                     
                        Agrilus planipennis Fairmaire je škodljivi organizem, naveden v delu A Priloge II k Uredbi (EU) 2019/2072 kot organizem, za katerega ni znano, da bi se pojavljal v Uniji. V Delegirani uredbi Komisije (EU) 2019/1702 (4) je naveden tudi kot prednostni škodljivi organizem.
                  
               
                     (3)
                  
                  
                     Na podlagi informacij, zbranih leta 2018 v okviru dveh presoj Komisije v Kanadi in Združenih državah Amerike, izvajanje pogojev iz možnosti (b) točke 2.3 oddelka I dela A Priloge IV k Direktivi 2000/29/ES pred izvozom ni bilo preverjeno v zadostni meri. Z Izvedbenim sklepom Komisije (EU) 2018/1959 (5) je zato bil vnos lesa Fraxinus L., Juglans ailantifolia Carr., Juglans mandshurica Maxim., Ulmus davidiana Planch. in Pterocarya rhoifolia Siebold & Zucc., ki izvira iz Kanade in Združenih držav Amerike (v nadaljnjem besedilu: navedeni les), v Unijo dovoljen samo z uradnimi izjavami iz možnosti (a) in (c) točke 2.3 oddelka I dela A Priloge IV k Direktivi 2000/29/ES. Izvedbeni sklep (EU) 2018/1959 je prenehal veljati 30. junija 2020.
                  
               
                     (4)
                  
                  
                     Določbe iz točke 87 Priloge VII k Uredbi (EU) 2019/2072 določajo posebne zahteve za preprečevanje vnosa škodljivega organizma Agrilus planipennis Fairmaire v Unijo in njegovega širjenja v Uniji z lesom, ki izvira iz nekaterih tretjih držav. Določbe iz možnosti (b) točke 2.3 oddelka I dela A Priloge IV k Direktivi 2000/29/ES so zdaj vključene v možnost (b) točke 87 Priloge VII k Uredbi (EU) 2019/2072.
                  
               
                     (5)
                  
                  
                     Glede na rezultate presoj Komisije, izvedenih v Kanadi in Združenih državah Amerike leta 2018, se še vedno šteje za ustrezno, da se vnos lesa Fraxinus L., Juglans ailantifolia Carr., Juglans mandshurica Maxim., Ulmus davidiana Planch. in Pterocarya rhoifolia Siebold & Zucc., ki izvira iz navedenih tretjih držav, v Unijo dovoli samo z uradnimi izjavami iz možnosti (a) in (c) točke 87 Priloge VII k Uredbi (EU) 2019/2072.
                  
               
                     (6)
                  
                  
                     Ta uredba bi se morala uporabljati do 30. junija 2023, da se omogoči pregled točke 87 Priloge VII k Uredbi (EU) 2019/2072 na podlagi znanstvenih spoznanj in tehničnega razvoja.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Z odstopanjem od določb iz točke 87 Priloge VII k Uredbi (EU) 2019/2072 se vnos lesa Fraxinus L., Juglans ailantifolia Carr., Juglans mandshurica Maxim., Ulmus davidiana Planch. in Pterocarya rhoifolia Siebold & Zucc. (v nadaljnjem besedilu: navedeni les), kot je opisan v Prilogi k tej uredbi in ki izvira iz Kanade in Združenih držav Amerike, na ozemlje Unije dovoli samo z uradnimi izjavami iz možnosti (a) in (c) navedene točke 87.
         
         
            Člen 2
            Ta uredba začne veljati tretji dan po objavi v Uradnem listu Evropske unije.
            Uporablja se do 30. junija 2023.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. avgusta 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 317, 23.11.2016, str. 4.
         
            (2)  Direktiva Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (UL L 169, 10.7.2000, str. 1).
         
            (3)  Izvedbena uredba Komisije (EU) 2019/2072 z dne 28. novembra 2019 o določitvi enotnih pogojev za izvajanje Uredbe (EU) 2016/2031 Evropskega parlamenta in Sveta, kar zadeva ukrepe varstva pred škodljivimi organizmi rastlin, ter razveljavitvi Uredbe Komisije (ES) št. 690/2008 in spremembi Izvedbene uredbe Komisije (EU) 2018/2019 (UL L 319, 10.12.2019, str. 1).
         
            (4)  Delegirana uredba Komisije (EU) 2019/1702 z dne 1. avgusta 2019 o dopolnitvi Uredbe (EU) 2016/2031 Evropskega parlamenta in Sveta z vzpostavitvijo seznama prednostnih škodljivih organizmov (UL L 260, 11.10.2019, str. 8).
         
            (5)  Izvedbeni sklep Komisije (EU) 2018/1959 z dne 10. decembra 2018 o odstopanju od Direktive Sveta 2000/29/ES glede ukrepov za preprečevanje vnosa škodljivega organizma Agrilus planipennis (Fairmaire) v Unijo in njegovega širjenja v Uniji z lesom, ki izvira iz Kanade in Združenih držav Amerike (UL L 315, 12.12.2018, str. 27).
      
      
         
            PRILOGA
            
               Navedeni les iz člena 1
            
            Navedeni les pomeni les, kot je opisan v naslednji tabeli:
            
                        Rastline, rastlinski proizvodi in drugi predmeti
                     
                     
                        Oznake KN
                     
                  
                        Les Fraxinus L., Juglans ailantifolia Carr., Juglans mandshurica Maxim., Ulmus davidiana Planch. in Pterocarya rhoifolia Siebold & Zucc., razen v obliki:
                        
                                    —
                                 
                                 
                                    iveri, sekancev, žagovine, oblancev, lesnih odpadkov in ostankov, delno ali v celoti pridobljenih iz teh dreves,
                                 
                              
                                    —
                                 
                                 
                                    lesenega pakirnega materiala v obliki zabojev za pakiranje, škatel, gajb, sodov in podobne embalaže za pakiranje, palet, zabojastih palet in drugih nakladalnih plošč, paletnih prirobnic, podpornega lesa, ne glede na to, ali se dejansko uporablja pri prevozu vseh vrst predmetov ali ne, razen podpornega lesa, ki se uporablja za podporo pošiljk lesa, ki je iz lesa iste vrste in kakovosti kot les v pošiljki ter izpolnjuje iste fitosanitarne zahteve Unije kot les v pošiljki,
                                    vendar vključno z lesom, ki ni ohranil svoje naravne okrogle površine, ter pohištvom in drugimi predmeti iz netretiranega lesa
                                 
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00